作者:李白
標題:鳴皋歌，送岑徵君
內容:若有人兮思鳴皋，阻積雪兮心煩勞。洪河淩競不可以徑度，冰龍鱗兮難容舠。邈仙山之峻極兮，聞天籟之嘈嘈。霜崖縞皓以合遝兮，危柯振石，駭膽慄魄，群呼而相號。峰崢嶸以路絕，交鼓吹兮彈絲，觴清泠之池閣。君不行兮何待，巾徵軒兮曆阻折，尋幽居兮越巘崿。盤白石兮坐素月，水橫洞以下淥，波小聲而上聞。虎嘯穀而生風，蝘蜓嘲龍，魚目混珍。嫫母衣錦，西施負薪。若使巢由桎梏於軒冕兮，亦奚異乎夔龍蹩躠於風塵。哭何苦而救楚，笑何誇而卻秦。吾誠不能學二子沽名矯節以耀世兮，固將棄天地而遺身。白鷗兮飛來，長與君兮相親。